《流河即目》
清代·祝德麟

孤舟入流河，难可穷端倪。将南复指北，飘转樯竿旗。

风色忽首复，日光无东西。团团蚁旋磨，历历人扶犁。

布帆一何劳，上落千百回。弯腰众水手，邪许声能齐。

舷欹舵每侧，退懵进亦迷。未觉岸流转，时见行树移。

客子不识路，但恐舟行迟。来船亦如此，彼犹顺水推。

作者简介：祝德麟（1742-1798）一说德龄，字趾堂，一说字止堂、芷塘。浙江海宁人，乾隆二十八年（1763）进士，历官翰林院编修，提督陕西学政，官至湖广道监察御史，掌礼科给事中。其诗以性灵为主，著有《悦亲楼集》。